Kadri Land

Kadri Land (sündinud 28. veebruaril 1964) on endine eesti ajakirjanik ja ärijuht, aastatel 2006–2024 Tallink Grupi juhatuse liige.

 Elulugu 
Kadri Land on omandanud 1987. aastal Tartu Riiklikus Ülikoolis füüsikateaduste magistrikraadi."Tallink sai uue juhatuse liikme" Postimees Majandus, 20. november 2012 

Algul töötas ta ülikoolis füüsikaõppejõuna. Kui aga tema keemikust abikaasa 1990. aastate algul Stockholmi doktorantuuri suundus, siis järgnes Kadri Land talle Rootsi ning 1994. aastal koliti Ameerika Ühendriikidesse."Kadri Land sulatab jääd Tallinna ja Rootsi vahel" Äripäev, 11. aprill 2007 

Ta töötas raadioajakirjanikuna Washingtonis Ameerika Hääles ja hiljem Stockholmis Rootsi Raadio eestikeelsete saadete toimetuses. Landide pere elas 20 aastat Rootsis ja Ameerikas."Kadri Land, Stockholmi laevakontori juht " Eesti Päevaleht, 22. juuni 2013 

Aastatel 2005–2024 töötas Land Tallink Grupis, kus ta on olnud mitmetel juhtivatel ametikohtadel, näiteks Tallinki ja Silja Line’i Rootsi kontori juht, kus tema juhtimisel ühendati Tallink Sverige AB ja Silja Line AB ning avati Stockholm – Riia liin. 

7. aprillist 2006 kuni 6. märtsini 2024 oli Kadri Land AS-i Tallink Grupp juhatuse liige."Tallinki eesotsast lahkub pikaaegne juht" Äripäev, 6. märts 2024"Tallinkist päevapealt lahkunud juht: see töö ei ole meelakkumine" Äripäev, 11. märts 2024 

Alates 13. septembrist 2023 on ta Riigimetsa Majandamise Keskuse (RMK) nõukogu esimees."RMK nõukogu uus esimees on Kadri Land" Tööstusuudised.ee, 20. september 2023 

Alates 3. oktoobrist 2024 töötab Land kliimaministeeriumi strateegia ja innovatsiooni asekantslerina.

Tunnustus 

 2023 Rootsi Kuningliku Põhjatähe ordeni komandöriristVälisriigi antud teenetemärk: Kadri Land

Isiklikku 

Tema abikaasa on Tiit Land."Eesti tippjuht Kadri Land päästis esivanemate ostetud Kooli-Aia talukoha" Vooremaa, 29. juuli 2022 Neil on tütred Triine-Marie ja Keiu-Kärt.

 Viited 

Kategooria:Eesti ajakirjanikud
Kategooria:Sündinud 1964